b"\n_START_ARTICLE_\nEra japonesa\n_START_PARAGRAPH_\nLes  eres del Jap\xc3\xb3  s\xc3\xb3n la manera japonesa de dividir el temps en unitats comunament enteses. Les eres del Jap\xc3\xb3 s\xc3\xb3n una caracter\xc3\xadstica important de la hist\xc3\xb2ria japonesa i una demostraci\xc3\xb3 de la seva cultura._NEWLINE_El calendari japon\xc3\xa8s per eres identifica un any per la combinaci\xc3\xb3 del nom japon\xc3\xa8s de l'era (\xe5\xb9\xb4\xe5\x8f\xb7, el  neng , literalment, nom de l'any) i el n\xc3\xbamero de l'any dins de l'era._NEWLINE_Per exemple, l'any 2006 \xc3\xa9s Heisei 18, i el 2007 \xc3\xa9s Heisei 19. Com altres sistemes similars a l'\xc3\x80sia de l'est, el sistema d'eres venia originalment de la pr\xc3\xa0ctica imperial xinesa, encara que \xc3\xa9s independent dels calendaris xin\xc3\xa8s i core\xc3\xa0. A difer\xc3\xa8ncia d'altres sistemes similars, el nom japon\xc3\xa8s de l'era se segueix utilitzant. Les oficines governamentals requereixen generalment el nom de l'era i l'any per als papers oficials. De vegades el nom de l'era s'expressa amb la primera lletra del nom romanitzat. Per exemple, S55 vol dir Showa 55. Amb 64 anys, Showa \xc3\xa9s l'era m\xc3\xa9s llarga fins ara."